નોટબંધીની સૌથી વ્યાપક અસર આ ઉદ્યોગ ઉપર પડી છે. અમદાવાદના નારોલમાં ૪૦૦ જેટલાં પ્રોસેસિંગ હાઉસ છે. ૧૭ હજારથી વધુ ગાર્મેન્ટ મેન્યુફેક્ચરિંગ યુનિટ છે.ગુજરાતમાં અડધાથી વધુ યુનિટો બે માસથી ઠપ છે. જે કારણે આ ધંધા સાથે સંકળાયેલા અંદાજે પાંચ લાખથી વધુ લોકોને તેની નોકરી ગુમાવવાનો વારો આવ્યો છે. અમદાવાદ ટેક્સ્ટાઈલ પ્રોસેસર્સ એસોસિયેશનના હોદ્દેદારે જણાવ્યું હતું કે પ્રોસેસિંગ યુનિટો લગભગ ૧.પ૦ લાખ કારીગરોને રોજગારી આપે છે, પરંતુ નોટબંધી બાદ માત્ર ર૦ ટકા જ કામ છે અને અઠવાડિયામાં માત્ર બે કે ત્રણ દિવસ જ યુનિટ ચાલે છે. ઘણા યુનિટોએ છેલ્લા ૬૦ દિવસમાં પોતાના રપ ટકા કારીગરોને છૂટા કરી દીધા છે. નવેમ્બર પછી નવા ઑર્ડરનો સદંતર અભાવ છે. જો સ્થિતિ સામાન્ય થશે તો છૂટા કરેલા કારીગરોને ફરીથી લેવામાં આવશે. એસોસિયેશને જે કારીગરોનાં બેંકમાં ખાતાં ન હોય તેમના માટે કેમ્પ કરી અંદાજે ૧૦ હજારથી વધુ કારીગરોનાં ખાતાં ખોલાવી આપ્યાં છે.